# Джордж Майкл

|  |
| --- |
| Джордж Майкл |
| па-ангельску: *George Michael* |
|  |
|  Дата нараджэньня  | 25 чэрвеня 1963(1963-06-25)[…] |
|  Месца нараджэньня  | * Іст-Фінчлі[d], Барнэт[d], Вялікі Лёндан, Ангельшчына, Вялікабрытанія
 |
|  Дата сьмерці  | 25 сьнежня 2016(2016-12-25)[…] (53 гады) |
|  Месца сьмерці  | * Горынг-он-Тэмз[d], Вялікабрытанія
 |
|  Прычына сьмерці  | дылатацыйная кардыёміяпатыя[d] і тлушчавы гепатоз[d] |
|  Месца пахаваньня  | * Гайгейцкія могілкі[d]
 |
|  Месца вучобы  | * Bushey Meads School[d]
* Kingsbury High School[d]
 |
|  Занятак  | аўтар-выканаўца, мультыінструмэнталіст, музычны прадусар, сьпявак, аўтар-кампазытар, пясьняр, кампазытар, выканаўца-запісвальнік, тэлеактор, кінарэжысэр, музыка |
|  Псэўданімы  | George Michael |
|  Сябра ў  | Wham![d] і Young Communist League[d] |
|  Жанры  | поп, танцавальная музыка[d], соўл[d], сучасны рытм-н-блюз[d], сынці-поп, фанк[d], данс-поп[d], софт-рок[d], пост-дыска[d], сучасная музыка для дарослых[d], блакітнавокі соўл[d], рытм-н-блюз[d], поп-рок і джаз |
|  Вакал  | тэнар[d] і лірычны тэнар[d] |
|  Інструмэнты  | голас |
|  Псэўданімы  | George Michael |
|  Лэйблы  | Epic Records[d], Virgin Records[d], DreamWorks Records[d], Columbia Records[d], Sony Music[d], Polydor[d] і Innervision Records[d] |
|  Бацька  | Kyriacos Panayiotou[d] |
|  Маці  | Lezli Angold Panayiotou[d] |
|  Узнагароды  | BRIT Awards[d] (1985) BRIT Awards[d] (1988) прэмія «Залатая маліна» за найгоршую песьню да фільму[d] (1988)  American Music Award for Favorite Soul/R&B Album[d] (1989) Favorite Pop/Rock Male Artist[d] (1989) Favorite Soul/R&B Male Artist[d] (1989) BRIT Awards[d] (1991) BRIT Awards[d] (1997) Заля славы рок-н-ролу (2023) |
|  Сайт  | georgemichael.com (анг.) |
|  Подпіс  |  |
| **Джордж Майкл** у Вікісховішчы |

**Джордж Майкл** (па-ангельску: *George Michael*, сапраўднае імя **Ёргас Карыякас Панаёту** па-грэцку: *Γεώργιος Κυριάκος Παναγιώτου*; 25 чэрвеня 1963 — 25 сьнежня 2016) — брытанскі сьпявак, аўтар песень і прадусар кіпрскага паходжаньня. Лічыцца адным з самых значных дзеячаў культуры эпохі MTV у галіне вытворчасьці музыкі, напісаньні песень, вакальнага выкананьня і візуальнай прэзэнтацыі.

Папулярнасьць набыў як удзельнік музычнага дуэту Wham! а пазьней распачаў сольную кар’еру. За часам гурта з Эндру Рыджлі, сьпевакі выпусьцілі два альбомы *«Fantastic»* (1983) і *«Make It Big»* (1984), якія занялі першае месца ў брытанскім чарце альбомаў і ў амэрыканскім сьпісе Billboard 200. Іхныя гіты-сынглы *«Wake Me Up Before You Go-Go»* і *«Last Christmas»* набылі неверагодную папулярнасьць. У красавіку 1985 году музыкі нават наведалі з гастролямі Кітай, што сталася першым візытам выканаўцаў заходняе папулярнае музыкі ў гэтую краіну. Першы сольны сынгл Майкла, *«Careless Whisper»*, заняў першае месца ў больш чым 20 краінах, улучаючы Вялікабрытанію і ЗША. Перш чым прыступіць да вытворчасьці свайго першага сольнага альбому, Майкл выпусьціў яшчэ два сынглы, як то *«A Different Corner»* і *«I Knew You Were Waiting (For Me)»*. Дэбютны сольны альбом *«Faith»* пабачыў сьвет у 1987 годзе, ачоліўшы брытанскі чарт альбомаў і застаючыся на першым месцы ў Billboard 200 на працягу 12 тыдняў. У сьвеце было прададзена 25 мільёнаў асобнікаў, а чатыры сынглы з альбому, як то *«Faith»*, *«Father Figure»*, *«One More Try»* і *«Monkey»*, дасягнулі першага месца ў Billboard Hot 100. Майкл стаў самым прадаваным музыкам 1988 году, а *«Faith»* была нарачоная альбомам году на ўручэньні прэміі Грэмі ў 1989 годзе. Ягоны другі сольны альбом *«Listen Without Prejudice Vol. 1»* 1990 году таксама меў добрыя продажы, аднак, колькасьць набытых слухачамі асобнікаў скарацілася да 8 мільёнаў. Тым ня менш, альбом заняў першы радок у чарце Вялікабрытаніі.

У 1998 годзе Майкл абвесьціў пра сваю нетрадыцыйную сэксуальную арыентацыю. Ён быў актыўным борцам за правы ЛГБТ і дабрачынныя зборы сродкаў на ВІЧ/СНІД. Асабістае жыцьцё Майкла, ужываньне наркотыкаў і юрыдычныя праблемы сталіся тэмамі, якія аьвятляліся ў часопісах і газэтах у канцы 1990-х і 2000-х гадох. У 1998 годзе сьпявак быў арыштаваны за публічную распусту, апасьля таксама не абыходзілася без арышту за некалькі злачынстваў, зьвязаных з наркотыкамі. 25 сьнежня 2016 году Майкл быў знойдзены мёртвым у сваім доме ў горадзе Горынг-он-Тэмз у графстве Оксфардшыр.

## Крыніцы

## Вонкавыя спасылкі

* Джордж Майкл на AllMusic.
* Джордж Майкл на бачыне Curlie